Държавен вестник, бр. 93, 2011 г., стр. 73

БРОЙ  93	
Д Ъ Р Ж А В Е Н  В Е С Т Н И К 	
СТР.  73  
УКАЗАНИЯ
ЗА ПОПЪЛВАНЕ НА ЗАЯВЛЕНИЕТО-ДЕКЛАРАЦИЯ 
В т. І се попълват данни за лицето, което предявява повредени банкноти за отложена замяна от 
свое име и за своя сметка. В този случай в т. ІІІ се отбелязва полето „свое име и за своя сметка“.
Когато се предявяват повредени банкноти от името и за сметка на друго лице, то в т. І се попълват 
данни за лицето, което е упълномощено да извърши това. В този случай в т. ІІІ се отбелязва поле­
то „името и за сметка на“ и се попълват данните за упълномощителя, от чието име се предявяват 
банкнотите за отложена замяна.
Под „настоящ адрес“ се разбира адресът, на който лицето е регистрирано по местоживеене 
към момента на подаване на заявлението-декларация и на който получава своята кореспонденция. 
Настоящият адрес може да не съвпада с постоянния адрес на лицето, посочен в документа му за 
самоличност.
В т. ІІ се попълват данните за юридическото лице, когато се предявяват повредените банкноти от 
името и за сметка на това юридическо лице, както и се попълват данните за оправомощения пред­
ставител на юридическото лице. В този случай т. І не се попълва, както и в т. ІІІ в полето „името 
и за сметка на“ се вписва само наименованието на юридическото лице.
В т. ІV се описват обстоятелствата, при които са били повредени банкнотите.
В т. V се описват всички документи, които се прилагат към заявлението-декларация (нотариално 
заверено изрично пълномощно, когато повредените банкноти се предявяват от името и за сметка 
на друго лице; документ от общински съвет, кметство, орган на МВР или друг компетентен орган 
за причините и обстоятелствата, при които е станало повреждането, ако е възможно такъв да бъде 
издаден, като за български банкноти, повредени в резултат на активирани средства против краж­
ба, задължително се предоставя документ, издаден от компетентните органи, относно причините 
и обстоятелствата, при които са активирани съответните средства против кражба; удостоверение 
за актуално състояние).
В т. VІ се отбелязва избраното поле със знак Х, като по този начин предявителят или упълно­
мощеното лице обозначава начина, по който желае да получи стойността на заменените банкноти. 
При отбелязване на полето „преведена в полза на ....................... (титуляр на сметката) IBAN/BG/.............., 
банков код ............. при банка .........., клон ..........“ данните за титуляря на сметката трябва да съответстват 
на попълнените в т. І или в т. ІІІ данни за лицето, от чието име и за чиято сметка се предявяват 
повредените банкноти.
Забележка. При предявяване на повредени български банкноти за отложена замяна същите следва 
да се опаковат в отделен пакет (плик), защитаващ съдържанието му от допълнителни физически и 
химически въздействия, и заедно с придружаващите документи (заявление-декларация и документите, 
описани в т. V от заявлението-декларация) се поставят в общ пакет (плик). Общият пакет (плик) се 
адресира, както следва: КОМИСИЯ ЗА ОЦЕНКА НА ПОВРЕДЕНИ БАНКНОТИ, КАСОВ ЦЕНТЪР 
НА БНБ, УЛ. МИХАИЛ ТЕНЕВ 10, ГР. СОФИЯ – 1784.
Общият пакет (плик) може да бъде предявен на каса, определена от БНБ в гр. София, или чрез 
пощенска пратка с обратна разписка или по куриер.“
§ 27. В приложение № 3 в наименованието думите „ал. 2“ се заменят с „ал. 1“.
§ 28. Приложение № 4 към чл. 34, ал. 2 се изменя така: